Над пепелом сагорелих песама
Као свете реликвије
Чув’о сам вас све до сада,
И душа ми од вас није
Растати се била рада.

Али сада оно мени
Што сте биле, нисте више,
Многој лепој успомени,
Мора да се траг избрише.

И зато вас дајем сада
У чељусти огња жива,
Он једини од вајкада
Најверније тајне скрива.

1893. год.

Извор 
1893. Босанска вила, лист за забаву, поуку и књижевност. Година осма, број 24, стр. 363.

Таса С. Јовичић